Ըստ Ատոմ Ջանջուղազյանի` պետական բյուջեի հարկային եկամուտները եւ պետական տուրքերը 2019 թվականի համար ծրագրվել են 1,399.2 մլրդ դրամի չափով, որից 2.1 մլրդ դրամը արտաբյուջետային ծրագրերի գծով: Օտարերկրյա պետություններից եւ միջազգային կազմակերպություններից ակնկալվում է ստանալ 39,0 մլրդ դրամի չափով պաշտոնական դրամաշնորհներ: Զեկուցողի տեղեկացմամբ` այլ եկամուտների գծով մուտքերը ծրագրվել են 52.4 մլրդ դրամի չափով, որից 25.9 մլրդ դրամը արտաբյուջետային ծրագրերի գծով: Փաստաթղթով ծախսերի ծավալը ծրագրվել է շուրջ 1,642.2 մլրդ դրամ` ներառյալ արտաբյուջետային հաշվի միջոցներով իրականացվող ծախսերը: